次竹樽韻
作者：吳則禮
朝代：宋

paragraphs: 北湖飯豆病且癯，經年不問觴爲壺。
誰令如許彭亨腹，時喚麴生澆老儒。
此君風味美無有，會與淵明著名酒。
侏儒飽死死非締交，仍挽皤罌作寮友。
堂上燭滅渠快哉，一飲一石今塵埃。
此君莫遣太孤絕，更須喚取鴟夷來。
老年經丘尋壑意，痿痿羸羸殊少味。
惟思著句與摩挲，徑就便便圖一醉。